Samsung Galaxy S8 Plus skærm reparation - Spar 30-50% online - MTP\nTilbageDu er her: Mobil tilbehørSamsung tilbehørDe andre Samsung modellerSamsung Galaxy S8+ tilbehørSamsung Galaxy S8+ skærm og andre reparationer\nSamsung S8+ har en stor 6.2-tommers skærm, som du ikke har lyst til at tabe på jorden eller at den får ridser. Takket være vores Samsung S8 + skærm reparation, er det ikke et problem for os hos MyTrendyPhone. Læs vores guide for at finde den rette reparation af din enhed og vær sikker på at beskytte skærmen på den bedst mulige måde med en Samsung S8 Plus skærmbeskytter eller et Samsung S8+ cover. Glem ikke at opdage vores Samsung S6 reparationer, Samsung bilholdere, Samsung A40 tilbehør og mere!\nDet bedste valg: Reparer din S8 Plus\nDe mest populære Samsung Galaxy S8 + reparationer\nHvis du gerne vil vide hvad en Samsung Galaxy S8+ skærm reparation eller en hvilken som helst anden reparation koster, så giver vores guide dig alle de informationer, du har brug for og mere til!\nSamsung Galaxy S8 Plus skærm & glas reparation\nHar du tabt din telefon og knust skærmen? Vi kan fikse den for dig.\nDe hurtigste og billigste reparationer på markedet\nErfarent team af teknikere\nOriginale Klasse A-reservedele\nSamsung S8 Plus udskiftning af bag cover\nEr bagcoveret knust? Vælg MyTrendyPhone.\nSamsung S8 Plus batteri reparation\nHar du problemer med dit batteri? Så bestil denne reparation!\nOriginalt Samsung batteri\nSamsung Galaxy S8+ ørestykkereparation\nLaver ørestykket underlige lyde? Vi kan reparere det\nTusinder af telefonreparationer\nHar du problemer med din telefon, men ved ikke hvad der er galt? Bestil en diagnose og få den grundigt undersøgt!\nV finder problemet og fikser det\nDe bedste professionelle\nVil du gerne udføre Samsung Galaxy S8 + skærm reparation selv?\nHvis du har problemer med din telefon, men ikke bryder dig om at sende din dyrebare enhed med posten, så har vi en anden løsning.\nVi udfører ikke kun den Samsung S8 Plus reparation som du har brug for, men sælger også reservedele til Samsung S8+. Hvis du tror, at du kan udføre reparationen selv, eller du bare vil bestille en reservedel til et værksted i nærheden af dig, så er der flere grunde til at MyTrendyPhone er det bedste valg:\nVi sælger originale reservedele samt andre kompatible højkvalitets reservedele\nHvis du støder på et problem og stadig ikke kan reparere det, kan du altid sende både telefonen og reservedelen til os\nDu kan finde alt det værktøj, du skal bruge\nDu kan også bestille et Samsung Galaxy S8 Plus etui så du er sikker på, at din Samsung er beskyttet fremover\nSå hvis din smartphone bliver beskadiget, så surf hos MyTrendyPhone og bestil en reparation med få klik!\nSamsung Galaxy S8+ Bag Cover Reparation\nHar du en Samsung Galaxy S8+ med dårligt batteri? Hvis dit Samsung Galaxy S8+ batteri er blevet sløvt eller ødelagt, kan vi lave en Samsung Galaxy S8+ reparation af batteriet for dig.


Interview med undervisningsministeren Merete Riisager - VUC Voksenuddannelse\nInterview med undervisningsministeren Merete Riisager\nDen 11. januar 2018 havde Voksenuddannelse et interview med undervisningsminister Merete Riisager. Det er næsten blevet en tradition, at Voksenuddannelse får en ny ministers bud på aktuelle uddannelsespolitiske emner. Hun har siddet så længe i stolen, at hun har nået at sætte aftryk på indtil flere reformer. Vi har hovedfokus på hf-reformen, men når også omkring FGU-planerne.\nInterviewere: Søren Fersløv Andersen og Birgit Smedegård Olesen\nInt: Det første vi vil spørge til, er hf-reformen. Du har sagt, at du er stolt af gymnasiereformen, ikke mindst hf reformen, og at hf har en særlig profil. Vil du udfolde, hvordan du ser profilen for hf.\nMinisteren: Hf får sin fuldbyrdede, selvstæn-dige placering i rækken af ungdomsuddannelser. Den er blevet mere defineret som en ungdoms-uddannelse i sin egen ret på linje med de andre ungdomsuddannelser. Det er også blevet meget tydeligere, at hf skal have en praksisrelation, det vil sige, at den i høj grad appellerer til unge mennesker, som fx kunne ønske sig og drømme om at blive socialrådgiver, sygeplejerske, politibetjent osv.\nDet kommer til at kræve noget arbejde med hf, fordi man ude lokalt skal varetage den her praksisrelation, sådan at man får en undervisning, hvor man integrerer det teoretiske og det praksisfaglige. Og det ser jeg som et stort potentiale for en gruppe unge mennesker, som gerne vi have en uddannelse med et teoretisk grundlag, men som finder det langt mere interessant, hvis det grundlag hele tiden er relateret til samfundet, som det ser ud og har set ud. Og som måske også er optaget af diskussioner om velfærdsstaten, og hvordan Danmark er skruet sammen.\nDet tror jeg bliver rigtig godt, fordi det vil være nemmere, tror jeg, at tiltrække og fastholde nogle unge mennesker, som er klar på en teoretisk ungdomsuddannelse, men som måske ikke brænder lige så meget for at have mange af de fag, som ligger på stx, som er mere fagfaglige og ikke praksisrelaterede. Det synes jeg er stærkt, men det kræver også rigtig meget af uddannelsesstederne, at de tager det arbejde på sig og ser hf som en ungdomsuddannelse i sig selv, og om har det her som sit primære sigte og ikke bruger muligheden til at genfortælle hf som noget helt andet syttende eller attende.\nInt: Jeg opfatter det du siger, som at det er en anden indlæringsramme, der skal være på hf end den akademiske, mere den praktiske.\nHf ligger mellem de tre oprindelige gymnasieuddannelser og erhvervsuddannelserne.\nMinisteren: Hf ligger mellem de tre oprindelige gymnasieuddannelser og erhvervsuddannelserne. Den ligger undervisningsteknisk et sted midt imellem, fordi den er en integration mellem det teoretiske og det praksisfaglige. Og det tror jeg vil blive et spændende ungemiljø at være i, som vil tiltrække rigtig mange unge. Udfordringen er så at holde rammerne i orden, eksempelvis vil det blive en stor opgave, at holde øje med, at det også er en uddannelse, man tager alvorligt, at fraværet ikke ryger op. Det er meget væsentligt for at skabe et godt ungemiljø og en god uddannelseskultur, at de unge også er til stede, og fraværet ikke skrider. Det er én af de ting, som jeg er meget opmærksom på, og vil komme til at arbejde på i 2018, at uddannelsesstederne i højere grad skal arbejde med fravær.\nInt: Jeg kan godt tænke mig at vende tilbage til den særlige profil. Det er jo også en uddannelse, der giver adgang til de akademiske videreuddannelser Vil du sige noget om, hvordan man kan få begge dele.\nMinisteren: Ja, man kan bygge en fagpakke på, hvis man vil have den mulighed også. Men Hfs primære sigte er de mellemlange uddannelser. Jeg ønsker et uddannelsessystem, hvor der aldrig er en lukket dør. Og det er væsentligt. Hvis man er i gang med en hf og finder ud af, at man gerne vil være ingeniør eller læse filosofi, så skal der være en mulighed for det, men det store brede perspektiv er de mellemlange uddannelser.\nInt: Og så er det den supplerende fagpakke, der skal gøre det akademiske muligt.\nMinisteren: Ja, hvis det viser sig, at det er det, man vil, så skal den mulighed være der.\nInt: Når jeg hører dig skildre hf-uddannelsen, så kommer jeg til at tænke spørgsmålet om ”Dannelse”, hvordan du ser den dannelse, der skal ligge i hf.\nJeg bliver meget betænkelig, hvis man udelukkende har et kompetenceperspektiv ind på sin uddannelse.\nMinisteren: Det er klart, at dannelsen tager sig forskelligt ud på de forskellige ungdomsuddannelser. Men det er vigtigt at sige, at jeg betragter skole og uddannelse som noget, der har et sigte, der rækker ud over arbejdslivet. Det er væsentligt. Jeg bliver meget betænkelig, hvis man udelukkende har et kompetenceperspektiv ind på sin uddannelse.\nMan må selvfølgelig gerne tale kompetencer specielt som hf, der rækker ud mod professionsuddannelser, som har et meget praktisk sigte. Der er det naturligvis okay at tænke i kompetencer: Evne til at forstå andre mennesker, at afkode situationer osv, der er det naturligvis væsentligt, hvis man skal være socialrådgiver, sygeplejerske eller politibetjent eller noget helt fjerde.\nMen en ungdomsuddannelse handler også om en forståelse af samfundets helhed. Hvordan er vi nået dertil, hvor man er, hvad er det for nogle grundpiller, samfundet hviler på, hvilken større fortælling er Danmark en del af. Og hvad er det for præmisser for vores samfund, der gør, at vi på vores breddegrader kan leve som vi gør.\nDen grundlæggende dannelsesopgave, den -ligger i alle uddannelser, men den kan varetages på forskellig vis, det kan være i oldtidskundskab hvor man går helt tilbage til tekster fra den græske og romerske oldtid, den kan også varetages på hf, hvor det er en mere anvendelsesorienteret idéhistorie, hvor det kan være de frihedsbevægelser og borgerrettigheder, der er væsentlige, når de fx står ude på et sygehus og vejleder en borger.\nInt: Er det også en træning i selv at fungere demokratisk i uddannelsen?\nMinisteren: Ja det er det. Demokratiet er jo ikke noget uden borgernes accept, og at borgerne i sig selv viderefører demokratiet i civilsamfundet. Loven og institutionerne er selvfølgelig det væsentlige og bærende for demokratiet, men flertallet af borgere må på en eller anden måde være med til at genfortælle demokratiet, hvis det skal bestå. Og det er den videreformidling på alle ungdomsuddannelser i sin forskellige form.\nDet betyder ikke at staten skal diktere,\nhvad man skal mene, men det betyder, at man skal udfordre de unge, at man skal fortælle dem hvilke historiske og idehistoriske brydnin-\nger, der har resulteret i, at vi er i et frit samfund i dag, og hvad der skal til for at det kan videre-føres.\nInt: Jeg vil gerne gå videre til noget helt andet: den karriereplanlægning som er en nyskabelse i hf-reformen. Kan du sige noget om, hvordan du forestiller dig, det skal foregå.\nMinisteren: På hf synes jeg, det er lige til at gå til, fordi det er en ungdomsuddannelse, der i sin opbygning og rod er praksisrelateret. Men det kræver noget af uddannelsesstedet, at man klarer at integrere det teoretiske med det praksisrelaterede. Altså hvordan får du det teoretiske arbejde relateret til den virkelighed, SOSU-medarbejderen har over for borgerne. Hvad betyder det, hvis man arbejder med samfundsøkonomi eller med sundhed eller andre temaer, hvordan får man de tal og teorier integreret med undervisningen.\nInt: Betyder det, at karrierelæringen skal ind i undervisningen?\nMinisteren: Ja, der er det vigtigt, at man har nogle opdaterede cases, der levendegør det, man står i som sygeplejerske eller social- og sundhedshjælper eller politibetjent. Og det kræver noget af dem, og der håber jeg og tror på, at de forskellige uddannelser kan videndele gode materialer med andre skoler, så det ikke kun kommer én skole til gavn. Der må kunne dannes en vidensbank. Man skal ikke sidde i siloer. Men i og med at det er hele ånden i hf, synes jeg det ligger lige til højrebenet.\nInt: Det næste er, hvordan du ser på den supplerende fagpakke. Er det bedst at tage undervejs, mens man er i gang med den almindelige hf, eller det er mere naturligt at lægge den efter det toårige hf-forløb.\nMinisteren: Som det er lagt op til er det lagt ind som en integreret del. Men det skal også være en mulighed at tage det efter.\nInt: Hvordan ser Ministeren på tilrettelæggelsen af den udvidede fagpakke, og er fagpakkerne tænkt målrettet den enkelte elevs behov, eller tænkt mere som et standardtilbud til en bred elevkreds. Med andre ord hvem er subjektet i fagpakkerne?\nMinisteren: Som elev på den 2-årige uddannelse til hf-eksamen kan man vælge den eller de udvidede fagpakker, som institutionen har valgt at sammensætte. Det er dog ikke obligatorisk for den enkelte institution at udbyde en eller flere udvidede fagpakker. Kursister på hf-enkeltfag kan tilsvarende vælge at gennemføre hf-enkeltfag i et omfang, der svarer til kravene i den udvidede fagpakke – her sammensætter kursisten selv fagpakken.\nInt: Hvem skal kunne udbyde hf fremover?\nHf må ikke blive en forberedelse til en erhvervsuddannelse, det er vigtigt for mig.\nMinisteren: Jeg mener ikke hf er en erhvervsuddannelse. Det tror jeg er væsentligt at holde fast i. Jeg betragter hf som noget kvalitativt andet. Hf er en almen uddannelse. Hf må ikke blive en forberedelse til en erhvervsuddannelse, det er vigtigt for mig. Det må ikke være sådan at stx eller hf betragtes som forstadier til en erhvervsuddannelse. Heller ikke til eux.\nDet er helt forkert. Det dur ikke. Ungdomsuddannelserne fungerer i sin egen ret. Og vi kan hverken forlange af de unge, at de skal tage dobbeltuddannelse, eller forlange, at borgerne skal betale for dobbeltuddannelser. Vi skal ikke ud i et scenarium, hvor man bliver nødt til at tage flere ungdomsuddannelser.\nInt: Lad os gå videre til den forberedende grunduddannelse, FGU. Det er jo en meget stor ændring. Hvordan ser du VUCs placering i forhold til den forberedende grunduddannelse?\nMinisteren: Det er klart, at det betyder nogle forandringer for VUC. FGU’en er en meget stor reform, fordi det også er en institutionsreform, hvor man lægger forskellige institutioner sammen, og derfor vil det opleves som meget voldsomt.\nInt: Den tager jo en stor del af VUCs aktiviteter.\nMinisteren: Ja, det gør den. Det anerkender jeg fuldstændig. Det er fordi, vi har været meget ambitiøse med FGU’en, det glæder mig, at alle Folketingets partier tilslutter sig en reform, som sikrer, at de unge, der ikke er kommet i gang, kommer ind på en uddannelse, hvor de både kan få hjælp til at rette op på de problemer og udfordringer, de måtte have, og kan komme videre med dansk og matematik på ét og samme sted. Det er jo helt afgørende, at man kan skabe den ramme og samle alle de ting på ét sted.\nDet betyder, at VUC må afgive noget, men det er væsentligt for de unge at lave den øvelse, fordi man kan få et trygt ungemiljø, hvor man kan få hjælp til det, man slås med, samtidig med at man får rettet op på sin ordblindhed eller et dårligt læseniveau, eller hvad det nu kan være.\nInt: Så står der et VUC tilbage. Ændrer det for dig VUC’s virke?\nVUC har jo stadig den opgave at fungere som springbræt for voksne, som gerne vil noget mere, og som har nogle faglige punkter, de skal have styr på. Så det er jo fortsat en vigtig rolle, de har dér.\nMinisteren: Nej ikke rigtig. VUC har jo stadig den opgave at fungere som springbræt for voksne, som gerne vil noget mere, og som har nogle faglige punkter, de skal have styr på. Så det er jo fortsat en vigtig rolle, de har dér.\nInt: Second chance?\nMinisteren: Ja, det er stadig en vigtig rolle, de har der.\nInt: Men den aldersgrænse på 25, det er nogle meget voksne, der skal ind på FGU’en dér.\nMinisteren: Det er jo altid et spørgsmål, hvor skal man sætte barren, det har også været nævnt at sætte den på 30 år. Nu er det endt på 25 år, og det synes jeg er et meget fornuftigt valg, fordi vurderingen er, at man vil kunne skabe en ungdomskultur på FGU, men selvfølgelig kan man altid diskutere, hvor grænsen skal ligge. Og for VUC’erne er opgaven at samle de voksne, der gerne vil videre.\nInt: Det næste spørgsmål er om indholdet og pædagogikken på den almene linje. I hvor høj grad ser du, at den almene linje skal arbejde værkstedsorienteret?\nMinisteren: I hverdagen vil linjerne være meget integreret. Det er min forventning. Men det skal også være muligt for et ungt menneske at være på den almene linje uden at tage en masse værksted.\nDet er op til den unges behov, og det skal være muligt at komme ind og samle op, hvis man bare så at sige har en ordblindhed, der ikke er adresseret. Der vil være færre, der ikke bliver samlet op i folkeskolen. Men der vil i en årrække stadig være nogle, som ikke er blevet afklaret i folkeskolen, og det vil være nogle af dem, der kan få hjælp på FGU’en.\nDet var det, vi nåede på de 20 minutter – med en minister, der ikke behøvede hjælp fra embedsmændene: i ”huset”, men som i den grad var minister ”i sin egen ret”.\nFGU - Den Forberedende GrunduddannelseHF-reformMerete Riisager\nTrepartsaftalen og VUC’s muligheder\nTrepartsaftalen og VUC’s muligheder Artiklen er skrevet af Jens Conrad Bjerre-Christensen, uddannelseschef på KVUC og…\nVUC-sektoren er en væsentlig del af FGU’s succes\nVUC-sektoren er en væsentlig del af FGU’s succes Af Verner Rylander-Hansen, formand for Danske HF…\nFGU’ens succes er i hænderne på kommunerne\nFGU’ens succes er i hænderne på kommunerne Af Frants Regel, rektor for VUC Vest Det…\nAftalen giver en ny tillid til systemet


Bymidten danner igen i år rammen om Furesø Avis' biludstilling\nFuresø Avis inviterer igen i år til stor biludstilling på Værløse Bymidte.\nI år finder biludstillingen sted på lørdag den 7. september. På biludstillingen du kan få inspiration til dit næste bilkøb, når en række bilforhandlere viser deres nyeste modeller frem.\nBiludstillingen starter klokken 9.30, og helt frem til klokken 15 kan du møde Seat, 3B Biler, Renault og Toyota på Bymidten. bilforhandlerne står selvfølgelig klar til at besvare spørgsmål om deres biler og guide dig til den model, der passer bedst til dine behov.\nBandet 'All About Mary' sørger for den musikalske underholdning mellem klokken 11 og 14, og der er gratis hapsdogs til de første 50, der henvender sig hos bilforhandlerne og få udleveret en kupon til Waldes Pavillon.\nDu kan også deltage i en konkurrence om fire gavekort på hver 500 kroner, en flot Købmandskurv til en værdi af 1.000 kroner fra Meny og en masse skønne præmier fra butikkerne på Værløse Bymidte. Der trækkes lod om præmierne fra scenen i løbet af dagen.\nDet eneste, du skal gøre for at deltage i konkurrencen, er at udfylde kuponen på side 20 i denne avis og aflevere den på lørdag. Du kan også få kuponen på lørdag hos bilforhandlerne, der er med på udstillingen.\nSå hvis du går med tanker om at skifte den gamle dyt ud med en ny, så kig forbi og få inspiration.\nVi glæder os meget til at se dig til den store biludstilling på lørdag mellem klokken 9.30 og 15 på Værløse Bymidte.\nPubliceret 03 September 2019 07:01